Kardan, et see nädal läheb palavuse tõttu enamalt jaolt kodus mööda. Elektrik tegi päev otsa tööd, jätkab veel hommegi. Ise värvisin veelkord seinu ja lakkisin põrandaliiste. Siis vaja korstnapühkija kutsuda ja enne põrandaplaatide paigaldamist tahmatööd ära teha. Kuna uute valgustite riputamine käsil, on paras aeg paar suitsuandurit lakke pista. Poes rõõmustati selle kampaania üle, sest võimas läbimüük oli. Varahommikul oli uus partii erisaadetisega juurde toodud. See on umbes nagu  linnugripiga, kui kõik apteegid ravimist tühjaks osteti. (Mul juba meelest läinud, mis hää asi see pidi aitama) Nüüdseks on linnugripp kuhugi kadunud ja tappev seagripp asemele mõeldud. Kellelegi on sellised hirmutamised kasulikud.